# Zahra Bani Yaghoub

Zahra Bani Yaghoub (en persa: زهرا بنی‌یعقوب), també esmentada als mitjans com a Zahra Bani Ameri, (Teheran, 16 d'octubre de 1980 - Hamadan, 13 d'octubre de 2007) va ser una metgessa iraniana. Va morir en una presó a Hamadan després de ser arrestada per la Patrulla d'Orientació de la policia iraniana. L'incident va cridar l'atenció a la premsa a causa de la possible implicació policial en la seva mort.

## Carrera

Nascuda el 16 d'octubre de 1980 a Teheran, va estudiar Medicina de la Universitat de Teheran i va treballar de metgessa voluntària a la província d'Hamadan. Com a jove i distingida metgessa, va obtenir diversos reconeixements com, per exemple, a escala nacional, el primer grau en l'examen d'accés a la universitat. Després de la seva detenció i mort, la policia va dir al seu pare: «L'Iran no necessita aquests metges». La premi Nobel Shirin Ebadi va assumir el cas per a ser l'advocada oficial de la família.

## Mort

El 2007, la policia iraniana va llançar el «Pla de seguretat pública i campanya de moralització». Molts ciutadans iranians, incloses moltes dones, van ser arrestats i interrogats per comportament «no islàmic». Aquell mateix any, Yaghoub estava asseguda en un banc del parc amb el seu promès quan la policia va arrestar la parella. El poder judicial iranià va considerar que això era un incompliment de les lleis de modèstia perquè els dos encara no estaven casats. Van ser portats a la presó i retinguts en cel·les separades i, l'endemà, Yaghoub va morir sota custòdia. Els funcionaris iranians van afirmar que la víctima s'havia suïcidat penjant-se. No obstant això, l'advocat va rebutjar les explicacions oficials i va demanar una investigació.

## Referències

* ↑ «Kosoof – Arash Ashoorinia's Photography» (en anglès). Khosoof.com, 23-11-2007. Arxivat de l'original el 5 de maig 2019. [Consulta: 13 octubre 2022].
* ↑ «Seeking Justice for Zahra Bani Yaghoub» (en anglès). BBC.co.uk. [Consulta: 13 octubre 2022].
* ↑ «آفتاب – مرگ مشکوک پزشک جوان را پیگیری کنید» (en persa). AftabNews.ir. Arxivat de l'original el 2007-11-16. [Consulta: 13 octubre 2022].
* 1 2 «روايتی ديگر از مرگ زهرا بنی عامری، دکتر زهرا به قتل رسيده يا خودکشی کرده است؟ کانون زنان» (en persa). Gooya.com. [Consulta: 13 octubre 2022].
* ↑ «روزنامه سرمايه» (en persa). Sarmayeh.net. Arxivat de l'original el 2011-10-03. [Consulta: 13 octubre 2022].
* ↑ Ottolenghi, Emanuele. Iran: the Looming Crisis: Can the West live with Iran's nuclear threat? (en anglès). Profile Books, 2010. ISBN 9781847654571.
* ↑ Penketh, Anne. «Iran's brutal morality police are growing in power, warns Nobel Prize-winner». Independent.co.uk, 07-06-2008. Arxivat de l'original el 4 d’abril 2019. [Consulta: 25 setembre 2022].
* ↑ Najibullah, Farangis. «Iran: Female Doctor's Prison Death Causes Public Outcry» (en anglès). RFERL.com, 23-11-2007. [Consulta: 25 setembre 2022].
* ↑ «خبر | روزآنلاین » وکیل زهرا بنی عامری:خواستار تحقیقات بیشتر شده ایم» (en persa). Zanestan.org, 10-11-2018. [Consulta: 25 setembre 2022].

## Enllaços externs

* Masoud Behnoud - باور کردنی نیست («És increïble!») (persa)
* BBC - واکنش یک گروه سیاسی به مرگ یک پزشک در همدان («La reacció d'un grup polític davant la mort d'una metgessa a Hamadan») (persa)